כתום זה השחור החדש

כתום זה השחור החדש (באנגלית: Orange Is The New Black) היא סדרת טלוויזיה אמריקאית מסוגת דרמה קומית מבית היוצר של חברת נטפליקס. הסדרה נוצרה על ידי ג'נג'י כהן ומבוססת על ספרה האוטוביוגרפי של פייפר קרמן "כתום זה השחור החדש: השנה שלי בכלא לנשים". העונה הראשונה עלתה לשידור ב-11 ביולי 2013, והעונה השביעית והאחרונה עלתה ב-26 ביולי 2019.

הסדרה זכתה 3 פעמים ברציפות בפרס גילדת שחקני המסך בשנים 2014–2016, בקטגוריית אנסמבל השחקנים הטוב ביותר בסדרה קומית.

מקור השם הוא במדי האסירים בארצות הברית שצבעם כתום.

== עלילה ==
הסדרה עוקבת אחרי פייפר צ'פמן (טיילור שילינג), אישה לבנה אנגלו-סקסית פרוטסטנטית בשנות ה-30 לחייה שמתגוררת בניו יורק. פייפר נשלחת לכלא לתקופה של 15 חודשים בגלל פשע שביצעה לפני עשר שנים – הברחת מזוודה מלאה בכסף מעסקאות סמים. היא ביצעה את הפשע עבור אלכס, מבריחת סמים בינלאומית ובת זוגה באותו הזמן. העלילה עוקבת אחר הדמויות השונות בכלא ומחוצה לו, וההתמודדות של פייפר מולן.

ברוב פרקי הסדרה משולבים קטעים מהעבר של אחת מהדמויות.

===עונה 1===
פייפר נכנסת לכלא ומתרגלת לחיים בכלא. זה מתחיל לא טוב מבחינתה כאשר רד, מנהלת המטבח, רוסייה קשוחה, לא נותנת לה אוכל לאחר שפייפר אמרה בפניה מבלי לדעת שהיא השפית שהאוכל בכלא דוחה.

במהלך העונה פייפר ואלכס, זו שגרמה לה להיכנס לכלא בעקבות הברחת סמים בזמן שהיו בנות זוג, מתקרבות והקשר של פייפר עם הארוס שלה מתערער לאחר שהוא מגלה שהקשר ביניהן שוב חוזר להתהדק.

===עונה 2===
העונה מתחילה כאשר פייפר מועברת לכלא אחר שמור יותר מהקודם לאחר שבסיום העונה הקודמת תקפה באלימות אסירה אחרת לאחר שזו ניסתה לרצוח אותה בגלל מלחמות דת אך מהר מאוד היא חוזרת לליצ'פילד.

צ'פמן נותרת לבדה בעונה זו, לאחר שאלכס מקבלת שחרור מהכלא, אך חוזרת לכלא לקראת סיום העונה לאחר שדווקא פייפר מחליטה להלשין עליה לרשויות לאחר שסיפרה להם שאלכס מפרה את תנאי השחרור שלה.

לקראת סיום העונה, הארוס של פייפר, לארי, עוזב את פייפר לטובת חברתה הטובה ביותר.

חלק גדול מעונה זו עוסק במריבה בין האסירה רד לבין אסירה ותיקה שחוזרת לכלא שנחשבת ל"אם השחורות" בכלא. אותה אסירה מתה בסיום העונה זו בעת ניסיון בריחה.

===עונה 3===
בעונה זו אלכס ופייפר הן זוג והקשר ביניהן רואה עליות ומורדות בפרט לאחר שאלכס מגלה שפייפר היא זו שהלשינה עליה והביאה לחזרתה לכלא. עוזר מנהל הכלא, ג'ו קפוטו, מתחיל לנהל מערכת יחסים אינטימית עם נטלי, קודמתו בתפקיד, שזו עוזבת את בעלה לאחר שבגד בה עם גבר. הכלא נמצא על סף סגירה עד שחברה פרטית מתחילה לנהל אותו, דבר היוצר קשיים הנהלתיים איתם מתמודד ג'ו.
דאיה, אסירה מקבוצת הלטיניות נכנסה להריון מאחד הסוהרים בעונה הראשונה, הם מתכננים את חיהם ביחד, אך הוא עוזב אותה לאחר ביקור בבית משפחתה, והיא מחליטה למסור את התינוקת לאימוץ.

העונה מסתיימת כאשר רוב האסירות בורחות מהכלא לאגם סמוך לאחר שמגלות פרצה בגדר בזמן שיפוצים.

===עונה 4===
העונה מתחילה כאשר הסוהרים מגלים שהאסירות ברחו לאגם הסמוך, הם מחזירים את כולן ומתחילים לנקוט ביד קשה בהרבה ממה שנהגו וכל זה בראשותו של הסוהר הראשי החדש, דזי פיסקטלה, שהגיע מהכלא השמור.
לכלא מגיעות כמאה אסירות חדשות, והאסירות מתחילות לחיות בצפיפות גבוהה ובמחסור משאבים.

אלכס הורגת סוהר כהגנה עצמית, שנכנס במיוחד לכלא כדי להרוג אותה, כנקמה על שהפלילה את אחד האנשים שעבדה איתם בעסקי הסמים. היא קוברת אותו בחצר בעזרת לולי ופרידה אך גופתו מתגלה בהמשך העונה במהלך עבודות בחצר.

פייפר מרבה להסתכסך בעונה זו עם אסירות בעקבות עסק פנימי לייצוא תחתונים של אסירות שפתחה בכלא. היא מפנה אצבע מאשימה אל הלטיניות ומתחילה מעין קבוצת עליונות של אסירות לבנות. באחת מהמריבות לקחו אותה מספר אסירות וקעקעו צלב קרס על זרועה.

לקראת סיום העונה החלו מספר מהומות בכלא בעיקר בעקבות היד הקשה בה החלו לנהוג הסוהרים כלפיהן. הראשונה שבהן החלה כאשר הסוהרים דרשו מאחת האסירות להתקלח, לאחר שזו סירבה, הסוהרים השפילו אותה ולא נתנו לה לאכול, מה שעורר מהומה.

לאחר שהתגלתה גופת הסוהר שהרגה אלכס, למרות הוראתו של קפוטו, פיסקטלה מנהל חקירה של מספר אסירות. בחדר בו מחכות אלו שפיסקטלה רוצה לחקור, מחליט אחד הסוהרים לכפות על האסירות לנהל קרבות אחת עם השנייה.

לאחר מכן החלה מהומה נוספת וגדולה יותר כאשר פיסקטלה מענה את רד, מנהלת המטבח, לא נתן לה לישון והשפיל אותה מול כולן. האסירות ראו זאת ובמהלך ספונטני נעמדו כל האסירות על השולחנות בחדר האוכל ולא הסכימו להתפנות. לאחר שהחלו הסוהרים לפנות אותן בכוח, ניסה אחד מהם להוריד את סוזן, אסירה שחורה ולא יציבה נפשית מאחר השולחנות, וזו החלה להזות. פוסיי, אסירה נוספת, ראתה זאת וניסתה למנוע ממנו לקחת אותה. הסוהר, לכאורה בהיסח דעת, גרם למותה של פוסיי. מותה של פוסיי הביא למהומה גדולה. תחילה, הסוהרים הצליחו להשתלט על המהומה שהחלה אבל לאחר שהאסירות גילו שהסוהר שהרג אותה לא יועמד לדין, החלה מהומה אשר יצאה משליטה והעונה מסתיימת כשאחת האסירות משיגה נשק שהכניס אחד הסוהרים לכלא, ומאיימת על שניים מהסוהרים.

===עונה 5===
העונה מתחילה בדיוק בנקודה בה הסתיימה הקודמת, כאשר אחת האסירות, דיאז, מכוונת אקדח לכיוונו של אחד הסוהרים ולבסוף יורה בו בעקבות לחץ שמפעילות עליה שאר האסירות.

המהומה נמשכת לאורך כל העונה, כולל מספר בני ערובה שלוקחות האסירות מקרב הסוהרים. לאורך המהומה האסירות עושות ככל העולה על רוחן.

בשלב מסוים מחליט הסוהר הראשי, פיסקטלה, להיכנס לכלא על דעת עצמו ולוקח לחדר חשוך וצדדי מספר אסירות, כולל את אלכס ופייפר ומתעלל בהן. עיקר ההתעללות שלו היא ברד, מנהלת המטבח, איתה אף פעם לא הסתדר. הוא תולש את שיער ראשה באמצעות סכין. הן מצליחות להשתחרר לאחר שפרידה, אחת האסירות המבוגרות אך האכזריות ביותר, מגלה על מעשיו ומכינה בעצמה חץ רעיל וקשת ויורה בו. פיסקטלה מאבד הכרה והן קושרת אותו.

המהומה מסתיימת כאשר כוח מיוחד של הכלא השמור פורץ לכלא ומפנה בכוח את האסירות. הכוח הפורץ מוצא את האסירות שקשרו את פיסקטלה אך יורה בו בטעות והורג אותו. מנהל הכוח הפורץ מחליט לספר לאחר מכן שהם מצאו אותו מת.

===עונה 6===
בעקבות המהומות, חלק גדול האסירות מועברות לאגף אחר ושמור בהרבה ממה שהיו רגילות בליצ'פילד. וחלקן מועברות לכלא אחר, כולל אלכס שחוזרת לליצ'פלד לאחר כמה ימים.

העונה מתחילה כאשר רוב האסירות, בזו אחר זו נחקרות על הרג פיסקטלה ומי החלה את המהומה. לאורך כל העונה טייסטי הייתה החשודה העיקרית של החוקרים בהרג הסוהר. ג'ו קפוטו שפוטר מניהול הכלא בעקבות המהומות והאמין שטייסטי חפה מפשע, מנסה לעזור לה לאורך המשפט אך כושל בגלל עדות שקר של אסירה אחרת, סינדי, חברתה הטובה של טייסטי. בעקבות זאת, טייסטי נשפטת למאסר עולם.

לאחר שהאסירות מגיעות לכלא השמור הן נשלחות לאגפים שונים ומפתחות קשרים חדשים, הן נחשפות לסכסוך ישן בין האגפים ונאלצות לקחת צדדים.

חלק גדול מעונה זו מראה גם את השחיתות בקרב הסוהרים. יחסי מין עם האסירות, הימורים ביניהם איזו אסירה תעורר מהומות, מה שגורם להם לפתות אסירות לעורר מהומות על מנת לצבור נקודות בתחרות ביניהם. לצד זה, ישנם סוהרים בהם מתגלה צד רגיש כשהם מתמודדים עם פוסט טראומה מהמהומות.

עונה זו עוסקת גם באסירות שכבר שוחררו, בהן אליידה שמתחילה מערכת יחסים עם אחד הסוהרים הבכירים על מנת להבריח דרכו סמים לתוך הכלא. בתחילה ללא ידיעתו ולאחר מכן בשיתוף פעולה מלא יחד. עניין זה גורם לאותו סוהר לתת לקראת סיום העונה לפייפר שחרור מוקדם כיוון שהבין שהיא מנסה לחפש מי מכניס סמים לכלא.

בסיום עונה זו ולפני שחרורה של פייפר, מארגנת אלכס חתונה בכלא ושתיהן נישאות.

===עונה 7===
לאחר שחרורה, פייפר עוברת לגור אצל אח שלה וגיסתה. המצב הכספי שלה קשה והיא ממורמרת ומתגעגעת לאלכס. היא מנסה לעבוד אבל מחליפה הרבה עבודות ולא מצליחה לשרוד יותר מכמה ימים באף מקום.

אביה של פייפר ממעט לדבר איתה ועדיין כועס עליה ורק לאחר שכנועים רבים מצידה הוא מאפשר לה לעבוד במשרדו, אך הוא נותן לה יחס נוקשה במיוחד.
במקביל, אלכס סובלת מכך שסוהרת מכריחה אותה למכור בשבילם סמים ומטענים, אותה הסוהרת מנהלת קשר רומנטי עם אלכס ומתאהבת בה. לאחר שאלכס מפסיקה את הקשר היא מנסה לסכסך בינה לבין פייפר. מהר מאוד היחסים בין אלכס לפייפר עולים על שרטון כאשר באחד הביקורים של פייפר, אלכס טוענת שהמרחק מקשה על הקשר ביניהן ומציעה לה לקיים מערכת יחסים פתוחה - נישואים פתוחים. בסוף העונה אותה הסוהרת משכנעת את מנהלת הכלא להעביר את אלכס לכלא אחר, וכך נעשה.

מצבן הנפשי והבריאות של מספר אסירות משתבש בעונה זו. רד מזדקנת ונכנסת לדיכאון ובסוף העונה מראה סימנים של דמנציה. טייסטי סובלת מדיכאון בעקבות מאסר העולם שקיבלה ואפילו מנסה למצוא סמים מסוכנים שיעזרו לה להתאבד.
בסוף העונה אליידה חוזרת לכלא ומתחרה מול דאיה בעסקי הסמים, גלוריה משתחררת מהכלא ובלנקה משתחררת ממרכז הכליאה למהגרים.

עונה זו עוסקת הרבה בכלא ומשטרת ההגירה, לאחר שמספר אסירות לטיניות שכבר שוחררו מהכלא מסתבכות עם ההגירה הנוקשה בארצות הברית.

בסצנת סיום הסדרה נראות מספר דמויות מרכזיות שכיכבו לאורך הסדרה, מתגלה מה קורה בשלב זה עם כל אחת מהן ונסגרים לצופים הרבה קצוות בנוגע אליהן.

==פרקים==

== דמויות ==
=== אסירות===
* פייפר צ'פמן (טיילור שילינג): פייפר נשלחה לכלא בעקבות הברחת כספי סמים שביצעה עבור בת זוגה לשעבר, אלכס. בכלא, היא מנסה להתמודד עם הלחצים בחייה האישיים עם הארוס שלה, לארי, ובחייה בכלא. כבר ביומה הראשון בכלא היא מסתבכת עם רד, ה"אמא" של הבנות הלבנות, שמשמשת כטבחית (בעונה הראשונה) ומעליבה את האוכל שלה בפניה. בזמן שהותה בכלא, פייפר מחזיקה מעמד בזמן שהיא מנסה להבין ולמצוא את מקומה בהיררכיה הפנימית של בית הסוהר. במהלך שהותה בכלא היא נתקלת בבת זוגה לשעבר, אלכס, ובין השתיים קיים מתח רב. השתיים משלימות בסופו של דבר, ואף מקיימות יחסי מין. בעונה השנייה, פייפר נשלחת לבידוד לאחר שתקפה אסירה שהתגרתה בה, ואחרי כמה חודשים בבידוד היא מועברת לכלא בשיקגו, שם היא נמצאת מספר ימים על מנת לתת עדות בנוגע לראש קרטל הסמים בו עבדה. מחוץ לכלא, לארי בוגד בפייפר עם פולי, חברתה הטובה של פייפר, ונפרד ממנה כדי להיות עם פולי. בעונה השלישית, אלכס חוזרת לכלא, והיא ופייפר חוזרות להיות זוג. פייפר מתחילה לחפש דרך להשיג כסף שיהיה לה כשתשתחרר ומתחילה עסק למכירת תחתונים משומשים של אסירות אותם היא מבריחה לאחיה דרך סוהר חדש בשם גרבר, שמעביר אותם לאחיה אשר מוכר אותם ומתחלק עם פייפר, גרבר ואסירות נוספות השותפות ברווחים. בעונה הרביעית, מתחילה פייפר להראות קשיחות כלפי האסירות החדשות. בסוף העונה החמישית מגיעה פייפר למסקנה כי היא רוצה לבלות עם אלכס את כל חייה, היא מציעה לאלכס נישואין והשתיים מתארסות. בעונה השישית פייפר מועברת לכלא חדש בעקבות המהומות. במהלך העונה היא מנסה לארגן משחק קיקבול על מנת לגשר בין האגפים היריבים. בסוף העונה, פייפר מקבלת שחרור מוקדם בעקבות התערבות סוהר. ביומה האחרון בכלא, אלכס מארגנת חתונה לשתיהן והשתיים נישאות. בעונה השביעית משתחררת מהכלא ומנסה לשקם את חייה.
* אלכס ווס (לורה פריפון): בת זוגה לשעבר של פייפר, היא מרצה את עונשה באותו הכלא שפייפר נכנסה אליו. אלכס גדלה עם אמא שעבדה ב-4 עבודות בו זמנית ואבא שהיה כוכב רוק גמור וחסר תועלת. בעקבות כך, היה לה פחד תמידי לגבי המצב הכלכלי הנמוך שלה ובסופו של דבר היא מצאה את עצמה עובדת בעבור קרטל סמים בינלאומי. בעונה השנייה, לאחר שביקשה מפייפר לשקר במשפט שהתנהל לגבי קוברה, סוחר הסמים עבורו עבדה אלכס, היא בעצמה החליטה לא לשקר ולספר את האמת, ובכך קיבלה שחרור מהכלא. פייפר, שכועסת על אלכס על כך שלבסוף דיברה אמת וגרמה לפייפר לשקר, מדווחת לקצין המבחן של אלכס שהיא רוצה לברוח מהמדינה; קצין המבחן מגיע ורואה כי לאלכס יש אקדח והיא חוזרת לכלא. אלכס ופייפר חוזרות להיות זוג בכלא. בעונה השלישית, מגיעה אסירה חדשה בשם לולי, שאלכס פרנואידית לגביה וחושבת שהיא מרגלת של קוברה. בסוף העונה השלישית, הסוהר החדש איידן, מתברר כסוכן של קוברה ומאיים על אלכס עם אקדח. מתארסת לפייפר בסוף העונה החמישית. בעונה השישית אלכס מנסה להגן על פייפר מפני הסתבכויות ובעקבות כך מוצאת את עצמה ביריבות בין שני האגפים. בעקבות שחרורה המוקדם של פייפר, אלכס מארגנת לשתיהן חתונה והשתיים נישאות. בסוף העונה השביעית מועברת לכלא באוהיו.
* גלינה "רד" רזניקוב (קייט מאלגרו): אסירה רוסיה. היא מרצה את עונשה בכלא ליצ'פילד כבר 12 שנים. היא ובעלה היו בעלים של מסעדה שעבדה בשיתוף פעולה עם המאפיה הרוסית. היא קרה וקשוחה, אבל בעלת צד הומוריסטי ואימהי. רד מנהלת את מטבח בית הכלא ואת כל מה שקורה מאחורי הקלעים בבית הסוהר. רד לקחה תחת חסותה קבוצה של נשים, שחלקן היו משתמשות בסמים בעבר ומעניקה להם הזדמנות אחת להצליח בקבוצה שלה על ידי שמירת מרחק מסמים. בעונה השנייה היא מאבדת את הסמכות על המטבח ואת הקבוצה שלה, ומנסה להתחיל עסק חדש, בשעה שהיא מתמודדת עם חזרתה של וי, אויבת ישנה שלה. החל מהעונה השלישית, היא מנהלת את גן הירק, בו היא מבריחה ומכניסה דברים. בעונה החמישית רד משתתפת במהומה ומסתבכת ביריבות עם הסוהר הסדיסט פיסקטלה. בעונה השישית רד מופללת על ידי חברותיה בארגון המהומות, ובעקבות כך נוצרת שנאה בינה לבין פרידה. בעונה השביעית עובדת במטבח במרכז ההגירה עד שהיא מראה התחלת דמנציה בסוף העונה השביעית.
* סופיה ברסט (לברן קוקס): אסירה טרנסג'נדרית. היא מנהלת מספרה בכלא, ומתמודדת עם האתגרים הייחודיים של אישה טרנסג'נדרית בתנאי כליאה, כמו הקושי להשיג הורמונים והדעות הקדומות של האסירות האחרות. לפני שינוי המין שלה, סופיה עבדה בתור כבאי וקראו לה מרקוס, היא נשואה לקריסטל, עוד כשהייתה גבר ולהם בן אחד. כדי לשלם על ניתוח שינוי המין שלה, היא גנבה כרטיסי אשראי והגדילה אותם. אשתה נשארה לצידה לאורך התהליך, ולא ידעה על ההונאה המתמשכת, בניגוד לבנה מייקל שידע והתקשה לקבל את העובדה שאביו הוא טרנסג'נדרית, ולבסוף הסגיר את סופיה למשטרה. בעונה הרביעית נשלחת לצינוק בגלל מריבות שהייתה מעורבת בהן. בעונה השישית סופיה מקבלת שחרור מוקדם ויוצאת מהכלא ומתאחדת עם בת זוגה. (אחיה התאום של לברן קוקס מגלם בסדרה את סופיה לפני הניתוח).
* טיפאני "פנסאטוקי" דוגט (טארין מנינג): אסירה. נאסרה מכיוון שירתה באחות עם רובה ציד. הפכה לנוצרייה אדוקה לאחר מעצרה. לפני מאסרה היא הייתה נרקומנית חסרת אחריות שעברה חמש הפלות. היא בעלת נטיות אלימות חזקות, ומאמינה שישו מדבר דרכה ונתן לה את היכולת לבצע נסים. היא מחליטה לנקום בפייפר אחרי שזו מזלזלת בה כשהיא מסרבת להתקרב לדת בכך שמנסה לדקור אותה אך פייפר מחזירה מלחמה ושוברת לה את השיינים, מה שגרם להכנסת פייפר לצינוק, והשתלת שיניים חדשות לדוגט. בעונה השנייה והשלישית, פינסטאקי מתחברת ל"ביג בו" בו ונהיית יותר חברותית ומסתדרת יותר עם שאר האסירות. בעונה השלישית, היא מחליפה את מורלו בהסעות מאחר שמורלו נתנה את הוואן לאחת האסירות כדי לברוח. כאשר מגיע הסוהר החדש, צ'ארלי, נראה בתחילה שהם מתחברים ומתאהבים אך לבסוף צ'ארלי תוקף את פינסטאקי תקיפה מינית ופוגע בה פיזית. בפלשבקים, מגלים שכילדה, חיה פינסטאקי בבית עני והייתה במעמד נמוך. אמה נהגה להשקותה בכמות סוכר גבוהה, על מנת לטעון בפני יועצת סוציאלית שיש לבתה בעיות נפשיות כדי לקבל כסף. כאשר גדלה פינסטאקי מכרה את גופה תמורת כסף ועברה הפלות רבות. בתחילת העונה השישית פינסטאקי בורחת מהכלא בעקבות המהומות אך לאחר מכן מסגירה את עצמה. מתאבדת בסוף העונה השביעית.
* סוזן "קרייזי אייז" וורן (אוזו אדובה): אסירה. בעלת מוגבלות שכלית התפתחותית. בעונה הראשונה מפתחת אובססיה כלפי פייפר. האסירות מכנות אותה "קרייזי אייז" (בעברית: עיינים משוגעות) בגלל הבעתה המוזרה. היא נפגעת מאוד כשפייפר דוחה אותה אך מאוחר יותר הן נהפכות לחברות. סוזן נקשרת לאנשים בקלות, מה שמרתיע את האסירות האחרות ממנה. היא בעלת היסטוריה אלימה, ויש לה כישרון לקריאת ספרות ושירה. כמו כן היא נסערת בקלות, חסרת ביטחון, רחומה ומתחשבת. בעונה השלישית, היא מפתחת רומן עם אסירה בשם מורין. כמו כן, החלה לכתוב סיפור בסדנה ליצירה ספרותית שהתפרסם לטובה ברחבי הכלא. נאסרה מכיוון שילד שהזמינה לדירתה נפל אל מותו מחלון הדירה.
שחקניות הסדרה "כתום זה השחור החדש" מקבלות את [[פרס פיבודי לשנת 2014|260x260 פיקסלים]]
* ניקול "ניקי" ניקולס (נטשה ליון): אסירה. נאסרה על פריצה לבית והחזקת הרואין. ניקי גודלה על ידי מטפלת, כשאמה, אשת חברה עשירה, גרה בבית נפרד עם החבר שלה. השימוש בסמים הביא אותה לצורך בניתוח לב פתוח לאחר שפיתחה אנדוקרדיטיס חיידקית מה שגרם לה לצלקת בחזה. לפני שהגיעה לכלא הסתבכה מספר פעמים כדוגמה: גנבה מונית עם חברים שלה, בעוד חבריה היו במעצר, אימה הוציאה אותה מזה בערבות. כשהיא הגיעה לכלא ליצ'פילד, רד טיפלה בה ועזרה לה להתנקות מסמים, וניקי רואה בה דמות אם, ואף קוראת לה לעיתים 'אמא'. ניקי היא לרוב חברותית ובדחנית, קשוחה וחולת מין. היא עדיין מושפעת מעברה כנרקומנית ובעלת רגשות מעורבים לגבי הרואין, וכמעט מתפתה להשתמש בו שוב בעונה השנייה. בעונה השלישית, ניקי נשלחת לאגף השמור של הכלא כאשר שיתפה פעולה עם לוסצ'ק כדי למכור סמים מחוץ לכלא, אך כשהוא שנתפס על ידי קפוטו, מאשים את ניקי. בעונה הרביעית שוב משתמשת בסמים. בעונה השישית ניקי מפלילה את רד על מנת לא לקבל החמרה בעונש, אולם עושה זאת בלב כבד ורד מקבלת זאת בהבנה. בסוף העונה ניקי עורכת את החתונה של אלכס ופייפר. בעונה השביעית עובדת במטבח במרכז ההגירה
* קארי "ביג בו" בלאק (ליה דלריה) (עונות 1–5, אורחת בעונות 6–7): אסירה. ביג בו היא לסבית מוצהרת ובעלת התנהגות ומראה חיצוני גברי. בילדותה, אימה לא קיבלה את העובדה שבתה לסבית ומתלבשת כמו בן ולכן נותק הקשר בינן. כאשר גדלה ונודע לה שאמה מאושפזת במצב קשה, עדיין מחליטה שלא לראות אותה. מועברת לבית כלא באוהיו לאחר המהומות בעונה 5, ונראית בהופעות אורח קצרות בעונות 6 ו-7.
* לורנה מורלו (יעל סטון): אסירה. היא מספרת לכולן שהיא מאורסת לגבר בשם כריסטופר ומדברת הרבה על חתונתם, אך בעונה השנייה מתברר שלמעשה מורלו הייתה סטוקרית שלו, ולאחר שהוציא לה צו הרחקה שהפרה היא נכנסה לכלא. מורלו אחראית על הסעות האסירות החדשות לכלא, עד שהביאה לרוזה את הרכב כדי לברוח בעונה השנייה. בעונה הראשונה היא מנהלת רומן עם ניקי. בסוף העונה השלישית היא מתחתנת עם גבר בשם ויני. בעונה החמישית מתגלה שהיא בהריון ובסוף העונה השישית היא יולדת. לאחר מכן, בנה נפטר מדלקת ריאות והיא ממשיכה להתנהג כאילו הוא חי.
* טאשה "טייסטי" ג'פרסון (דניאל ברוקס): אסירה. נכנסה לכלא על סחר בסמים. גדלה בבית יתומים עד ש"וי" לקחה אותה תחת חסותה. החברה הטובה ביותר של פוסיי. טייסטי היא חברותית ומסתדרת עם רוב האסירות. בעונה הראשונה שוחררה מהכלא, אך חזרה לאחר שביצעה בכוונה פשע כדי לחזור לכלא כי לא היה לה מקום לגור בו וכסף למחיה. בעונה הרביעית מקבלת עבודה בתור מזכירתו האישית של קפוטו ומשתמשת בזה לצרכיה האישיים. בעונה החמישית טייסטי מובילה את המאבק לשוויון הזכויות בכלא בעקבות מותה של פוסיי. בעונה השישית מופללת טייסטי על לא עוול בכפה ברציחתו של פיסקטלה, שנרצח על ידי סוהרים. חוזרת לשמש כמזכירה אישית לטמיקה, המנהלת החדשה של הכלא.
* פוסיי וושינגטון (סמירה ויילי) (עונות 1–4, אורחת בעונות 5 ו-7): אסירה. עובדת בספרייה ואוהבת לקרוא. החברה הטובה ביותר של טייסטי. אמה נפטרה כשהייתה קטנה. בעבר התגוררה עם אביה בגרמניה. אביה הוא איש צבא והיא ניהלה רומן עם בת של אחד הגנרלים האחראים על אביה של פוסיי עד שאביה ההומופוב של אותה ילד החזיר את פוסיי ואת אביה מהשליחות שלהם בגרמניה בחזרה לארצות הברית. בעונה השלישית, היא מצטרפת ל'עדות המאמינים של נורמה' ונהפכת לאחת הקוראות המושבעות של סוזן. פוסיי מעריצה את ג'ודי קינג שמגיעה לליצ'פילד בעונה הרביעית. בסוף העונה הרביעית, נהרגת בטעות על ידי אחד הסוהרים במהלך מרד שהתחילו האסירות. דמותה מופיעה בעונה החמישית בקטע פלאשבק המראה את הכרותה הראשונה עם טייסטי, ובקטע פלאשבק נוסף בעונה 7, המתרחש בציר הזמן של עונה 1.
* סינדי "בלאק סינדי" טובה הייז (אדריאנה ס. מור): אסירה. בגיל צעיר נכנסה להריון והחליטה להביא את הילדה ומאז הילדה חושבת שסינדי היא אחותה הגדולה ולא אימה. גדלה בכנסייה. נכנסה לכלא עקב גנבות שביצעה כאשר עבדה בביטחון בנמל תעופה. בעונה השלישית, מתחזה ליהודייה כדי לקבל אוכל כשר מפני שהוא יותר טעים מהאוכל הרגיל, אך לבסוף היא מתחברת ליהדות, מתגיירת ואף משנה את שמה לטובה. בעונה השישית היא משמשת עדה כנגד טייסטי. מקבלת שחרור מוקדם מהכלא בעונה השביעית.
* ג'ניי ווטסון (ויקי ג'ודי) (עונות 1–5, אורחת בעונה 7): אסירה. נאסרה מכיוון שהסתבכה במספר גנבות עם חבר שלה. לפני שנאסרה הייתה אצנית מפורסמת. בעונה הראשונה נשלחה לצינוק לאחר שנעלם מברג בעת שהייתה אחראית על כלי העבודה. בעונה השלישית, מסתבר שהיא מוסלמית, ובכך מתחברת לאסירה החדשה אליסון. נשלחת לכלא באוהיו לאחר המהומות ושבה להופעת אורח קצרה בסיום הסדרה.
* גלוריה מנדוזה (סלניס לייוה): אסירה פורטוריקנית. בעלת מזג גבוה. נכנסת לכלא בשל העלמת מס והונאה. החל מהעונה השנייה, מנהלת את המטבח לאחר שרד פוטרה. לגלוריה יש 2 בנים בנחמין וחוליו, והיא מודאגת מכך שאינם גדלו בחברה טובה ומתדרדרים למעשי פשע. לאחר המהומות בכלא, מנדוזה קיבלה שחרור מוקדם אם תעיד שמריה היא ממנהיגות המרד אך עסקה זאת לא צלחה. בעונה השביעית עובדת במטבח במרכז ההגירה עד לשחרורה בפרק האחרון, במהלך העונה מגלים שיש לו עוד 2 בנות שנאלצה להשאיר בפוארטו ריקו ססיליה "ססה" מנדוזה ואלנה מנדוזה, ולאחר שהיה לה מספיק כסף להביא אותם גם הן בחרו להישאר ולא להגיע לארצות הברית.
* דאיינרה "דאיה" דיאז (דאשה פולנקו): אסירה פורטוריקנית. דאיה היא בתה של אליידה. נכנסה לכלא לאחר שכמו אמה הייתה מעורבת בעסקי הסמים עם סזאר, בן הזוג של אמה אשר איתו גם דאיה ניהלה רומן. בילדותה, דאיה הוזנחה על ידי אמה וכשגדלה, היא הייתה צריכה לטפל באחיה הקטנים בזמן שאמה עסקה בעסקי הסמים של סזאר. בכלא החלה לנהל רומן עם הסוהר בנט ולאחר שנכנסה להריון ממנו, היא פיתתה את הסוהר מנדז לשכב איתה כדי שתוכל להאשים אותו באונס ולגרום להריון להיראות כמו תוצאה של אונס. בעונה החמישית דאיה לוקחת חלק פעיל במהומה ובעקבות כך סובלת מהתנכלויות מצד הסוהרים בעונה השישית בכלא החדש. בעונה השישית דיאז מפתחת רומן עם "דדי" ומתחילה לצרוך סמים. בעונה השביעית מתחילה לסחור בסמים ולנהל חלק גדול בסחר בכלא.
* אליידה דיאז (אליזבת רודריגז): אסירה פורטוריקנית. אמה של דאיה. נאסרה בגלל שותפותה לעסק סמים עם בן זוגה סזאר. לאליידה יש 5 ילדים אך תמיד הזניחה אותם ובמקום זאת דאיה (הבכורה) טיפלה בהם. בעונה החמישית אליידה משתחררת. בעונה השישית אליידה מנהלת רומן עם סוהר בבית הכלא החדש ומבריחה עמו סמים אל הכלא. בעונה השביעית חוזרת לכלא ומתחרה עם דאיה בעסקי הסמים.
* מריה רואיז (ג'סיקה פימנטל): אסירה דומיניקנית. בעונה הראשונה הייתה בהריון בכלא, ובשנייה ילדה. בעונה השלישית אבי ביתה, ידריאל לקח את ביתה מחשש שהיא מתחילה להבין מה קורה סביבה ותחשוב שהעובדה שאימה בכלא נורמלית. בעונה השלישית עוזרת לפייפר בעסקי התחתונים שלה בכך שלובשת אותם, בעונה הרביעית פותחת עסק משלה בעזרת האסירות הלטיניות החדשות, מה שגורם למלחמה בינה לבין פייפר. בעונה החמישית, לקחה חלק גדול במהומות של האסירות וקיבלה על כך זמן נוסף בכלא.
* מריצה ראמוס (דיאן גואררו) (עונות 1–5, 7): אסירה קולומביאנית. החברה הטובה ביותר של פלאקה. היא נאסרה בגיל צעיר על גנבת מכוניות. למריצה יש בת. בעונה השלישית עוזרת לפייפר בעסקי התחתונים שלה בכך שלובשת אותם, אך בעונה הרביעית פורשת ועוברת לעסקי התחתונים של מריה. בעונה הרביעית החליפה את דוגט והופכת להיות אחראית על הסעות האסירות החדשות לכלא. לאחר שחרורה מהכלא, בעונה השביעית שבה בטעות לבית הסוהר כאשר משטרת ההגירה פשטה על מועדון ששהתה בו ונכחה בלי תעודה מזהה. מסתבר, שמריצה לא ילידת ארצות הברית ואין לה תעודת לידה חוקית, כך שגורשה לקולומביה.
* מריסול "פלאקה" גונזלס (ג'קי קרוז): אסירה לטינית. החברה הטובה ביותר של מריצה. נאסרה עוד כשהייתה בתיכון מפני שמכרה כדורים עם מדבקות צבעוניות שהצטיירו כמו אקסטות מה שגרם לאחד הלקוחות שלה להתאבד, אף על פי שהכדורים שמכרה אינן אקסטות ואין להן כל השפעה. בעונה השלישית עוזרת לפייפר בעסקי התחתונים שלה בכך שלובשת אותם, אך בעונה הרביעית פורשת ועוברת לעסקי התחתונים של מריה. בעונה השישית מנהלת את תוכנית הרדיו של הכלא יחד עם סינדי, ומתחילה לעבוד במטבח במרכז ההגירה בעונה השביעית.
* בלנקה פלורס (לורה גומז): אסירה דומיניקנית. נעצרה בעקבות שחיפתה על הגברת שעבדה אצלה לאחר שעשתה תאונת דרכים. בעונה הראשונה חשבו שהיא משוגעת כשהיא צועקת בשירותים, אך מסתבר שהבריחה טלפון ודיברה עם חבר שלה. בעונה הרביעית, כנגד ההטרדות של הסוהרים כלפי האסירות החליטה בלאקה לא להתקלח כדי להבריח את הסוהרים ממנה והכריחו אותה לעמוד על שולחן בחדר אוכל. בעונה השישית משתחררת מהכלא, אך בעונה השביעית חוזרת למתקן הגירה לאחר שאשרת העבודה שלה הסתיימה. בסוף העונה השתחררה ממרכז ההגירה אך עזבה את אמריקה עם בן זוגה שגורש.
* ליאן טיילור (אמה מיילס) (עונות 1–5, אורחת בעונה 7): אסירה שגדלה בקהילת אמיש ועובדת בכביסה. נאסרה מפני שנמצאה עם כמות גדולה של סמים בתיקה. בעונה הראשונה נמנית מהתומכות של פינסטאקי, ובעונה השלישית נהיית לחלק מעדת המאמינות של נורמה. בעונה השנייה הופכת לחברה הטובה ביותר של אנג'י. נשלחת לבית כלא באוהיו לאחר המהומות בעונה 5, ושבה להופעת אורח קצרה בסיום הסדרה.
* אנג'י רייס (ג'ולי לייק) (עונות 1–5, אורחת בעונה 7): אסירה. עובדת בכביסה. החברה הטובה ביותר של ליאן וכמוה הייתה מהמאמינות של פנסאטוקי בעונה הראשונה, ובעונה השלישית נמנית עם עדת המאמינות של נורמה. בעונה השנייה ניתנה לה הזדמנות לברוח מהכלא בשל טעות של אחת הסוהרות, אך נתפסה על ידי קפוטו בתחנת האוטובוס. נשלחת לבית כלא באוהיו לאחר המהומות בעונה 5, ושבה להופעת אורח קצרה בסיום הסדרה.
* האחות ג'יין אינגלז (בת' פאולר) (עונות 1–4): אסירה. נזירה לשעבר אשר נאסרה לאחר שקשרה את עצמה לגדר של ניסוי רדיואקטיבי שהתנגדה אליו. בעונה השלישית ג'יין פותחת בשביתת רעב. בעונה החמישית מתגלה שקיבלה שחרור לאחר ששירותי בתי הסוהר ריחמו עליה בעקבות מצבה הבריאותי הירוד.
* אריקה "יוגה" ג'ונס (קונסטנס שולמן) (עונות 1–5, אורחת בעונה 7) : אסירה. נחמדה, חברותית והיפית. נאסרה לאחר שירתה בשוגג בילד שחשבה שהוא צבי שבא לרמוס חלקת שדה מריחואנה שגידלה. ג'ונס אחראית על סדנאות היוגה בכלא. נשלחת לבית כלא באוהיו לאחר המהומות בעונה 5, ושבה להופעת אורח קצרה בסיום הסדרה.
* נורמה רומנו (אנני גולדן) (עונות 1–5, אורחת בעונה 7): אסירה. נכנסה לכלא לאחר שדחפה את בעלה מצוק, מכיוון שדיבר אליה לא יפה וזלזל בה. היא מחברותיה הקרובות של רד ועוזרת לה במטבח כשזו מנהלת המטבח. נורמה אינה מדברת, ותחילה לא ברור אם זאת כתוצאה מקושי פיזי, אירוע נפשי קשה או שמבחירה. בעונה השלישית, מתברר שאינה מדברת למעשה עקב חוסר ביטחון, מאחר שהיא סובלת מגמגום קשה. על אף שאינה מדברת, היא מתגלה כזמרת מוכשרת. בפלשבקים, מתגלה שהייתה בעבר חלק ממעין כת והחל מהעונה השלישית, מתחילה להוליך אחריה קבוצה של מאמינות בה בכלא. מוזמנת לבונקר של פרידה במהלך המהומות בעונה 5, ודמותה אינה מופיעה כלל בעונה השישית אך שבה להופעת אורח קצרה בסיום הסדרה.
* ג'ינה מרפי (אביגייל סאבג'): (עונות 1–5, אורחת בעונה 7) אסירה. מחברותיה הקרובות של רד. לאחר שנכוותה בצוואר בגלל ניסיון של רד לחבל במטבח בהנהלת גלוריה, שניהלה אז את המטבח, מתרחקת מרד. נהיית חלק מעדת המאמינות של נורמה בעונה השלישית, וכן עוזרת לפייפר בעסקי התחתונים שלה בכך שלובשת אותם. שבה להופעת אורח קצרה בסיום הסדרה.
* אניטה דה מרקו (לין טוסי): (עונות 1–5, אורחת בעונה 7) אסירה. מבוגרת, חברה של רד. מהשותפות הראשונות של פייפר. נרדמת בעזרת קוצב לב. בעונה השלישית הופכת לאחת הקוראות המושבעות של סוזן, ועוזרת לפייפר בעסקי התחתונים שלה בכך שלובשת אותם. נשלחת לכלא באוהיו לאחר המהומות ושבה להופעת אורח קצרה בסיום הסדרה.
* מיי צ'אנג (לורי טאן צ'ין) (עונות 1–5, אורחת בעונה 7): אסירה סינית. מנהלת את המכולת בכלא. נכנסה לכלא עקב מעורבות עם כנופיית פשע בצעירותה. בורחת מהכלא במהלך המהומות אך נתפסת זמן קצר לאחר מכן. שבה להופעת אורח קצרה בסיום הסדרה.
* טריש מילר (מדלן בריוור) (עונה 1): אסירה. טרישה הייתה בת זוגה של מרסי אשר השתחררה בפרקים המוקדמים בעונה הראשונה ומפני שביג בו היא האקסית של מרסי, קיים בין טרישה לביג בו מתח רב. נכנסה לכלא על שימוש בסמים והתאבדה בלקיחת מנת יתר של הסמים שמנדז הכריח אותה להפיץ עבורו. לאחר מותה, מנדז, אשר פחד להיתפס על כך שהוא מבריח סמים לאסירות כרך צינור על צווארה כדי לגרום למותה להיראות כמו התאבדות.
* מיס קלודט פלאז (מישל הארסט) (עונה 1): אסירה. ישנן שמועות בכלא על היותה רוצחת ושזו הסיבה בגללה נאסרה. קלודט ניהלה עסק שסחר בעבדים ילדים המועסקים באופן לא חוקי. רצחה את אחד הלקוחות שלה כאשר תקף מינית את אחת הילדות המועסקות אצלה. בסוף העונה הראשונה נשלחה לכלא השמור לאחר שתקפה סוהרת.
* רוזה סיסנרוס (ברברה רוזנבלט) (עונות 1–2, אורחת בעונה 3): אסירה. נכנסה לכלא עקב סדרת שוד בנקים שביצעה בצעירותה. יש לה סרטן וכתוצאה מכך נשר לה השיער. בסוף העונה השנייה מתבשרת שנשאר לה מעט זמן לחיות, ובעזרת מורלו שנותנת לה את הוואן, בורחת כדי לחיות את שארית חיה כאדם חופשי ובדרך היא דורסת למוות את וי לאחר בריחתה מהכלא. בעונה השלישית דמותה שבה להופעת אורח קצרה בקטע פלאשבק על דמותו של קפוטו.
* איבון "וי" פארקר (לוריין טוסיינט) (עונה 2): אסירה. נכנסה לכלא משום שסחרה בסמים. הייתה כבר בעבר בכלא ליצ'פילד, והיא אויבת של רד משנים עברו. וי לקחה תחת חסותה את ג'פרסון עוד כשהייתה ילדה בבית יתומים וגידלה אותה. מנהלת עסק של סמים בכלא. בסוף העונה חבטה ברד בעזרת מנעול והכניסה אותה לבית חולים. לאחר שעלו עליה, היא בורחת מהכלא ונדרסת למוות (במכוון) על ידי רוזה שברחה גם היא.
* פרידה ברלין (דייל סוולס) (עונה 2–7): אסירה מבוגרת. נאסרה בצעירותה לאחר שרצחה 4 אנשים. חברה של רד. עובדת בגינה. בעונה השלישית הופכת לאחת הקוראות המושבעות של סוזן. בעונה הרביעית עוזרת לאלכס ולולי לבתר ולהחביא את גופת הסוהר שרצחו. עקב השנים הרבות שהיא נמצאת בליצ'פילד, בנתה מבצר מתחת לבריכה השינה של בית הסוהר, ובעונה החמישית בעת מהומת האסירות התחבאה שם יחד עם אסרות נוספות. בעונה השישית נשלחת לכלא השמור ומתגלה שהייתה שם בצעירותה.
* ברוק סוסו (קימיקו גלן) (עונות 2–5, אורחת בעונה 7): אסירה יפנית-סקוטית. נאסרה עקב הפגנות פוליטיות שארגנה. מתקשה להסתדר עם האסירות כי היא מדברת הרבה. בעונה השלישית ביצעה ניסיון התאבדות בגלל קשייה החברתיים הגדולים בכלא. טייסטי ופוסיי מצילות אותה. בעונה הרביעית פוסיי והיא הופכות להיות זוג. בעקבות מותה של פוסיי, ברוק מאבדת את רוחה העליזה והאופטימית, ומתוך אבלה מקימה בכלא ספרייה לזכרה של פוסיי בעת המהומות בעונה החמישית. נשלחת לכלא באוהיו לאחר המהומות ושבה להופעת אורח קצרה בסיום הסדרה.
* מורין קוקודיו (אמילי אלטהאוס) (עונות 3–5): אסירה. בעונה השלישית נהפכת לאחת הקוראות המושבעות של וורן, ומתאהבת בה. ובעונה הרביעית הן לא מדברות. מתגלה כי היא מתה מזיהום לאחר המהומות בעונה החמישית.
* סטלה קארלין (רובי רוז) (עונות 3–4): אסירה אוסטרלית. ניהלה רומן עם פייפר שבגדה באלכס. הייתה שותפה בעסקי ה"תחתונים" של פייפר. בסוף העונה השלישית גנבה את כספי העסק של פייפר. ובעונה הרביעית נמצאת באגף השמור של הכלא.
* לולי וויטהיל (לורי פטי) (עונות 3–4, אורחת בעונות 2, 6-7): אסירה. לולי היא יהודיה ומקבלת ארוחות כשרות. היא פגשה את פייפר במטוס בדרכן לכלא בשיקגו בתחילת העונה השנייה, אך בעצמה הגיעה לליצ'פילד רק בעונה השלישית. אלכס חשדה בה שהיא מרגלת של קוברה, אך לבסוף מתברר שגם לולי חשדה באלכס שהיא מרגלת. מצילה את אלכס מפני שליח של קוברה שניסה לרצוח אותה. לולי סובלת מסכיזופרניה, ובשל ההזיות והחרדות שהיא חווה, היא מתוודה בפני הילי על הרצח שביצעה כדי להציל את אלכס, אך הילי מתייחס לווידוי זה כעוד הזיה. כאשר מתגלה כי הרצח אכן התבצע, לולי נשלחת לאגף הפסיכיאטרי. בעונה השביעית האגף הפסיכיאטרי נסגר והיא מתחילה לעבוד בחוות התרנגולות יחד עם סוזן.
* ג'ודי קינג (בלייר בראון) (עונות 3–5, אורחת בעונה 7): אסירה. נאסרת בשל העלמת מס. לפני מאסרה הייתה מנחת תוכניות בישול מפורסמת. בעונה השלישית הנחתה תוכנית בישול בטלוויזיה שהתפרסם ברחבי הכלא, וכאשר נודע לאסירות שקינג תיכנס לכלא, הציפיות של כולן היו שתבוא לליצ'פילד. בעונה הרביעית מגיעה לליצ'פילד. משתחררת מהכלא בעת המהומות בעונה 5, ושבה למספר הופעות אורח בעונה 7.
* אליסון אבדאללה (אמנדה סטפן) (עונה 4-5, אורחת בעונה 7): אסירה מוסלמית. הגיעה יחד עם עוד 100 אסירות חדשות מבית כלא אחר. שותפה של סינדי לחדר ומרבה להתווכח איתה. הצליחה להגניב פנימה טלפון סלולרי שהיה מוחבא בחג'אב שלה, ובעזרתו מצלמות את ג'ודי, שולחות לעיתונות ומקבלות על זה שכר. נשלחת לכלא באוהיו לאחר המהומות בעונה 5, ושבה להופעת אורח בסיום הסדרה.
* סטפני האפקוקה (ג'ולין פורדי) (עונה 4-5): אסירה מהוואי. הגיעה יחד עם עוד 100 אסירות חדשות מבית כלא אחר. שותפה של פייפר לחדר והופכת ליד ימינה, עד שבוגדת בה בכך שמסרה אותה למריה שעשתה לה צלקת של צלב קרס.
* אאוחה עזיזה (רוזל קולון) (עונה 4-5): אסירה לטינית. הגיעה יחד עם עוד 100 אסירות חדשות מבית כלא אחר. מתחברת לקבוצת הלטיניות הוותיקות בליצ'פילד ועובדת אצל מריה בעסקי התחתונים שלה.
* פידג (מרים מוראלס) (עונה 4-5): אסירה לטינית. הגיעה יחד עם עוד 100 אסירות חדשות מבית כלא אחר. מתחברת לקבוצת הלטיניות הוותיקות בליצ'פילד ועובדת אצל מריה בעסקי התחתונים שלה.
* איירין "זירכוניה" קאבררה (דניאלה דה ג'יזס) (עונה 4-7): אסירה לטינית. הגיעה יחד עם עוד 100 אסירות חדשות מבית כלא אחר. מתחברת לקבוצת הלטיניות הוותיקות בליצ'פילד ועובדת אצל מריה בעסקי התחתונים שלה. בעונה השביעית נמצאת בתוכנית הבגרות בכלא השמור, מהעונה החמישית היא סוג של מפלרטטת עם לוסצ'ק ואף אומרת עליו שהוא כמו כריס פראט של העניות.
* אלנה דוואיט (שאנון אספר) (עונות 4-7): אסירה חדשה הגיעה יחד עם עוד 100 אסירות חדשות מבית כלא אחר, שותפתם לתא של רד צ'פמן וסטפני, ישנה מעל רד ונוחרת בצורה בלתי נסבלת לא נותנת לרד לישון בלילות, בגלל בעיות בענבל, במהלך כל העונה החמישית נפצעת בלי סוף באפה, ובעונה השישית מאבדת את חוש הריח שלה.
* קייסי סנאקי (קיילי קארבאז) (עונות 4-5, אורחת בעונה 7): אסירה חדשה הגיע ביחד עם עוד 100 אסירות חדשות מבית כלא אחר, בעונה הרביעית היא מנהיגה את כנופיית גזע הכוח הלבן, מדגישה כל הזמן שהיא לא נאצית, רק לבנה עם דאגות, בעונה החמישית לאחר המהומות היא נשלחת לכלא באוהיו ולא נראתה מאז עד לעונה 7 לתפקיד אורח.
* ברנדי אפפס (אסיה קייט דיליון), (עונות 4-5): אסירה חדשה, הגיעה יחד עם עוד 100 אסירות חדשות מבית כלא אחר, היא נאו-נאצית קירחת ומלאת קעקועים, בעלת כישרון רב בהכנת קפה, בעונה הרביעית היא וחברתה הטובה הלן ואן מאלה נמצאות בכנופיית הכוח של הגזע הלבן, בסוף העונה החמישית נשלחה לבית הכלא באוהיו ולא נראתה מאז.
*הלן ואן מאלה (פרנססקה קוראן) (עונות 4-5, אורחת בעונה 6): אסירה חדשה הגיע יחד עם עוד 100 אסירות חדשות מבית כלא אחר, היא נאו-נאצית קירחת ומלאת קעקועים. בעונה הרביעית היא וחברתה הטובה ברנדי אפפס נמצאות בכנופיית הכוח של הגזע הלבן, בסוף העונה החמישית נשלחה לבית הכלא באוהיו ונראתה בעונה השישית בתפקיד אורח.
* ג'ניפר דיגורי (אוליביה לוקארדי) (אורחת בעונה 2, ומשתתפת בעונות 4-5): אסירה בכלא ליצ'פילד היא תמיד נמצאת עם האוזניות שלה, בעונה השנייה מופיעה בתפקיד אורח במטוס הנושא עצירים מבתי כלא שונים ביחד עם צ'פמן לבית הכלא בשיקגו, היא חוששת מהטיסה בתחילה אך מהרה מאוד נרדמת על כתפה של לולי, בעונה הרביעית היא מגיעה יחד עם עוד 100 אסירות חדשות מבית כלא אחר, היא מצטרפת לכנופיית הגזע של הכוח הלבן בסוף העונה החמישית לאחר המהומות נראית שנשלחת לכלא באוהיו ומאז לא נראתה שוב.
*מדיסון "באדיסון" מרפי (אמנדה פולר) (עונות 6–7): אסירה באגף סי, אליו נשלחות רבות מהאסירות המעורבות במהומות בתחילת עונה 6. במהרה הופכת לשותפתה לתא של פייפר, בה היא מתעמרת. מעבירה מידע לאסירה קרול דנינג, אשר גם פוקדת עליה להרפות מפייפר. מרפי עוזרת לקרול לתכנן מלחמת כנופיות בעת משחק קיקבול, אולם מלחמה זו לא מתממשת. בפלאשבקים בעונה 6, מתגלה כי בתור נערה מתבגרת, מדיסון הפגינה התפרצויות זעם רבות, וסבלה מבריונות בעקבות תקרית מביכה בבית הספר היסודי. בעקבות תקריות אלימות בבית הספר וכלפי הוריה, היא נשלחת למחנה טיפולי התנהגותי, גם שם היא נקלעת לעימותים עם נערות אחרות וגורמת לחברתה היחידה לרוץ לתוך מדורה ולהשרף. מופיעה גם בעונה 7, עד העברתה לכלא אחר.
*דומינגה "דאדי" דוארטה (ויצ'י מרטינז) (עונה 6-7): אסירה באגף D אליו נשלחות רבות מהאסירות המעורבות במהומות בתחילת עונה 6, היא יד ימינה של ברברה, ושאר נשות האגף קוראות לה דאדי, בעברה סחרה בנשים לזנות, ואף הייתה עדה להרג של כמה מבנותייה, במהלך העונה השישית היא מנהלת מערכת יחסים עם דאינארה דיאז, היא נהרגת ממנת יתר בתחילת העונה השביעית על ידי דאינארה דיאז.
*קרול דנינג (עונה 6) (האני ראסל) ובתפקיד דמותה הצעירה (אשלי ג'ורדן): אסירה בכלא השמור. נאסרה בצעירותה יחד עם אחותה ברברה על רצח אחותן הקטנה. בצעירותה ניהלה יחד עם פרידה את עסקי הסמים בכלא השמור עד שפרידה הסגירה אותה למנהל הכלא. מתחברת לרד בגלל שנאתן המשותפת לפרידה. נהרגת על ידי ברברה בסוף עונה 6.
*ברברה דנינג (עונה 6) (מקנזי פיליפס) ובתפקיד דמותה הצעירה (לורן קלסטון): אסירה בכלא השמור. נאסרה בצעירותה יחד עם אחותה קרול על רצח אחותן. ניהלה בצעירותה עסקי סמים המתחרים בעסקים של קרול. נהרגת על ידי קרול בסוף עונה 6.
* אדיולה צ'ינדה (סיפיווי מויו) (עונות 6-7): אסירה בכלא השמור, אפריקאית מהגרת, בעונה השישית מופיע לראשונה בתור שותפתה לתא של לורנה שם היא מגדלת עכברים, בעונה השביעית הופכת ליד ימינה של דאינארה בעסק ההרואין שלה.
* טאלי גראפס (איסמנייה מנדז) (עונה 7): אסירה הנמצאת בכנופיה של דאינארה דיאז בתחילה הייתה באגף C ולאחר מכן עברה לאגף D.
* שאני עאבוד (מארי לו נאאס) (עונה 7): אסירה מצרית, שוהה בלתי חוקית הנמצאת במאסר של הכלא למהגרים, ומחכה למשפטה, בזמן זה היא מנהלת מערכת יחסים רומנטית עם ניקי, מצליחה להרגיז את רד, ועוזרת במהלך הכנות האוכל במטבח.
* קרלה קורדובה (קארינה ארויאבה) (עונה 7): אסירה, במתקן המהגרים הבלתי חוקיים, אשר מחכה למשפטה, היא עבדה בעבר בנשרד לעריכת דין, והיא מתמצאת בנהלים ופרוטוקולים של חוקים בארצות הברית, ומצליחה צעד אחר צעד להאריך את משפטה כדי שתוכל למצוא עורך דין, נעזרת ועוזרת לבלאנקה המון, במהלך הסדרה מאבדת את הזכויות על ילדיה.

=== צוות בית הכלא ===
* ג'ו קפוטו (ניק סנדאו): תחילה היה רב הסוהרים, ומהעונה השלישית גם מנהל הכלא. לג'ו יש להקה איתה הוא מופיע בברים בשם "סייד בוב". הוא נחמד ונדיב, ומתייחס בכבוד לאסירות, רוב הזמן. מנהל מערכת יחסים לא יציבה עם פיגרואה, בעונה השישית היה אמור לעבור לכלא במיזורי אך התפטר והוא עושה הכול בכדי להציל את טייסטי מהאשמת סתם, ואף מעיד לטובתה, בעונה השביעית מנסה ביחד עם נטלי להביא ילד, ואף מתמודד עם האשמות MeToo מצידה של הסוהרת סוזן פישר שאותה פיטר בעונה השנייה.
* סם הילי (מייקל ג'י הרניי) (עונות 1–4, אורח בעונות 6–7): הילי הוא סוהר ויועץ בכלא, מטפל בתיק של פייפר, בנוסף לתיקים אחרים. הוא מראה אכפתיות כלפי האסירות ומושיט יד לפייפר כשהיא מגיעה לכלא ונותן לה עצות. אמנם לרוב הוא פסיבי-אגרסיבי והוא אפילו שולח את פייפר לבידוד עקב ריקודים פרובוקטיבים. יש לו דעות מאוד הומופוביות וגזעניות בכלל. הוא נמצא בנישואים מתוחים ואי-תפקודיים עם מהגרת רוסיה, 'כלת אינטרנט', אשר מנצלת אותו כדי לקבל גרין קארד לשהות חוקית בארצות הברית. בפלאשבקים, מתברר כי אמו של הילי סבלה ממחלת נפש חמורה אשר השפיעה גם עליו בילדותו. לאחר שביקשה להפסיק את הטיפול התרופתי, נטשה את הבית ומאז נעלמו עקבותיה. חוויה זו מובילה את הילי לחשוב שההודאה של האסירה לולי על רצח סוהר אינה אלא הזיה. בסוף עונה 4 שוקל לשים קץ לחייו בטביעה באגם, אולם לבסוף מאשפז את עצמו במוסד פסיכיאטרי. דמותו אינה מופיעה כלל בעונה 5, אך הוא שב להופעת אורח קצרה בעונה 6 כאשר קפוטו מבקש את עצתו בעקבות אירועי המהומות, וכן בעונה 7 כאשר קפוטו מבקש את עצתו פעם נוספת בעקבות האשמתו בהטרדה מינית.
* נטלי פיגרואה (אליסיה ריינר): מנהלת הכלא. בעלה פוליטיקאי. בעונה 3 מפוטרת מעבודתה כאשר מתגלה שמעלה בכספי הכלא. בנוסף, גילתה שבעלה בוגד בה עם המשרת. מנהלת מערכת יחסים לא יציבה עם קפוטו.
*לינדה פרגוסון (בת' דובר) (עונות 3–7): אחראית רכש בתאגיד MCC, מנהלת מערכת יחסים רומנטית עם קפוטו בכל העונה הרביעית וחלק מהעונה החמישית, בעונה החמישית היא נקלעת למהומות בכלא ומסווה את עצמה בתור אסירה בשם פון, היא הופכת לבת זוגה של בו עד שבו מגלה זאת, בעונה השישית הופכת לסגנית מנכ"ל MCC לאחר שסוחטת את מנכ"ל MCC בעקבות המקרה שחוותה כדי שלא תצא לתקשורת, במהלך העונה השביעית היא ממנה את טמיקה למנהלת הכלא החדשה ומחליפה את שם החברה מ-MCC לחברת פאליקון, מקימה אגף לאסירות מהגרות לא חוקיות, ומראה רצון עז לחסוך בכסף על חשבון משלם המיסים, ולא מעניין אותה התקדמות ושיפור האסירות בכלא.
*טמיקה וורד (סוזן היוורד) (עונות 6–7): סוהר בכלא השמור, חברת ילדות של טייסטי, מנהלת הכלא החל מהעונה השביעית.
*ברדי רוג'רס (מרשה סטפני בלייק) (עונה 3): יועצת חדשה בליצ'פילד. במהרה רוב האסירות מתחבבות עליה. הילי מקנא בה, ובשל כך מייעץ לפיטוריה לאחר שתמכה בוורן לכתוב סיפור פורנוגרפיה שהתפרסם בכלא.

==== סוהרים ====
*ג'ון בנט (מאט מקגורי) (עונות 1–3): סוהר בליצ'פילד. ג'ון היה חייל בעיראק, ויש לו פרוטזה ברגל שמאל שרבים מניחים שהיא מהמלחמה, אך היא אינה. ג'ון מנהל רומן עם דאיה ומכניס אותה להיריון. ולאחר שמגלה שהיא בהריון ממשיך להיות איתה ויחד הם מסתירים את העובדה ששכבו ושהם זוג. בעונה השנייה קפוטו מגלה על ההריון אך מבליג על כך. בעונה השלישית, בנט מתפטר מהכלא ונעלם לדאיה לאחר שביקר אצלם בבית וראה את תפקוד אורח חייהם.
*ג'ורג' "פורנסטאש" מנדז (פבלו שרייבר) (עונות 1–3, אורח בעונות 5 ו-7): סוהר. מכונה "פורנסטאש" מכיוון ששפמו מזכיר שפם של כוכבי פורנו. מנדז שנוא על רוב האסירות מפני שהוא עושה איתן עסקאות שהן יקבלו סמים/מזון/סיגריות וכו' בתמורה לכך שישכבו איתו. מתאהב בדאיה לאחר ששכב איתה ומשוכנע שהתינוק שהיא נושאת (שהוא מבנט) הוא אכן שלו. בעונה השנייה, נשלח לכלא מפני ששכב עם אסירה בזמן היותו סוהר.
* ג'ואל לוסצ'ק (מאט פטרס): עובד בליצ'פילד. אחראי על תחזוקת הכלא וסדנת המכונאות וחשמלאות. לעיתים קרובות נמצא שיכור. בעונה השלישית, שיתף פעולה עם ניקי כדי למכור סמים מחוץ לכלא, אך כשנתפס על ידי קפוטו, מאשים את ניקי והיא נשלחת לאגף השמור.
* וונדה בל (קתרין קארטין) (עונות 1–4 ועונה 7 ובתפקיד אורח בעונה 5): סוהרת בליצ'פילד. כפי הנראה מהוותיקות. נמצאת במצב רוח מצוברח ומדוכדך לרוב, עוד מההתחלה מנהלת רומן עם הסוהר סקוט, בסוף העונה הרביעית עוזבת את ליצ'פילד ובעונה החמישית מופיעה בהופעת קמע בתור שוטרת תנועה, ובעונה השביעית היא סוהרת במתקן החדש לאסירות המהגרות הבלתי חוקיות, שם היא נשואה באושר לסקוט או'ניל ולהם בן בשם קינג.
* סקוט או'ניל (ג'ואל גרלנד) (עונות 1–4 ובעונה 7 ובתפקיד אורח בעונה 5): סוהר בליצ'פילד. מראה ידע רב בסופגניות, שונא סופגניות בטעם רד ולווט ונזירות, עוד מההתחלה מנהל רומן עם וונדה, לאחר שעוזב את ליצ'פלד בעונה הרביעית הוא מופיע להופעת קמע בעונה החמישית, ובעונה השביעית נראה כסוהר העובד במתקן של האסירות המהגרות הלא חוקיות, ושם הוא נשוי לוונדה ולהם בן בשם קינג.
* וויד דונלדסון (ברנדן בורק): (עונות 1–4) סוהר בליצ'פילד. בעונה השלישית, נהפך למקור השראה של וורן, שכתבה עליו דמות בסיפור שכתבה, ובכך הפך לבדיחה של הכלא.
* סוזן פישר (לורן לפקוס) (עונות 1–2, אורחת בעונה 7): סוהרת בליצ'פילד. תמימה וחביבה. ג'ו קאפוטו מאוהב בה. מסתבר, שעבדה כאורזת מוצרים בסופר בו פייפר נהגה לקנות. מתנהגת בנחמדות לאסירות ולעיתים נותנת להם להבריח אוכל מהחדר אוכל, מה שגורם לפיטוריה בעונה השנייה בשל נחמדות יתר. לאחר מכן דמותה לא נראית שוב עד עונה 7, בה היא מאשימה את קאפוטו בהטרדה מינית.
* אליקווה מקסוול (לוליטה פוסטר) (עונות 1–3): סוהרת בליצ'פילד.
* צ'ארלס פורד (גרמר תרל גרדנר) (עונות 2–3): סוהר בליצ'פילד. בעונה השלישית, חשש שיפוטר.
* בקסטר "גרבר" בייליי (אלן אייזנברג) (עונות 3–5): סוהר. צעיר מאוד ובגלל זה מכונה "גרבר". עוזר לפייפר להבריח את התחתונים בעסק שלה. לא סוהר טוב במיוחד ומתקשה לשלוט במצב.
* צ'ארלי "דונטס" קוטס (ג'יימס מקמנמין) (עונות 3–6): סוהר. יוצא בקביעות עם דוגט לסיורים ברכב. מכונה "דונטס" כי נוהג לחלק סופגניות לאסירות. בעונה השלישית אונס את דוגט, לאחר שהצטער על כך הם ניהלו מעין מערכת יחסים של חברים ידידים, בעונה השישית הוא עוזר לה לברוח מהכלא עד שהיא מסגירה את עצמה.
*ארטסיאן מק'ולו (אמילי טרוור): (עונות 4–7): סוהרת המתקשה למצוא את עצמה בין הסוהרים השוביניסטים האחרים. בעברה הייתה חיילת בחיל הרגלים האמריקני שם גם התקשתה למצוא חברים. בעונה השביעית, מכריחה את אלכס למכור את הסמים שלה בקרב האסירות.
*דזי פיסקטלה (בראד ויליאם הנקה) (עונות 4–5, אורח בעונה 6): רב הסוהרים בליצ'פילד. קשוח כלפי האסירות, הגיע לליצ'פילד לאחר שגרם למוות של אסיר אחר בבית סוהר שעבד בו. הומוסקסואל.
* תומאס "האמפס" האמפרי (מייקל ת'ורפי) (עונות 4-5): סוהר חדש בליצ'פילד, יוצא צבא לשעבר, הוא סדיסט הנהנה מסבל של אחרים, גרם לסוזן וורן ומורין קוקודיו להתעמת בקרב מכות, הוא אילץ באיומי אקדח את מריצה לאכול עובר של עכבר, בסוף העונה הרביעית הוא גורם למהומות לקרות בכך שמכניס אקדח לכלא ואף נורה על ידי האקדח הזה שאותו החזיקה דאינארה, כל העונה החמישית הוא בעצם היה משותק ובסוף העונה החמישית מת מפציעותיו ומחנק הקצף של עצמו.
* לי דיקסון (מייק האוסטון) (עונות 4-7): סוהר בכלא ליצ'יפילד, חייל מארינס לשעבר, במהלך המהומות בעונה החמישית הופך לבן ערובה ובכך הוא מתגלה שם גם כזמר השר יפה מאוד, בעונה השישית הוא חלק ממסעם של פנסטאקי ודונאטס במטרה להבריח אותה לקנדה לפני שהסגירה את עצמה, ואז הופך לסוהר בכלא השמור.
* בלייק סטראטמן (איוון האל) (עונות 4-5): סוהר חדש בכלא ליצ'פילד, חייל מארינס לשעבר, במהלך המהומות בעונה החמישית מגלים כי בצעירותו הוא היה חשפן במטרה לממן את לימודיו, ושהוא לא יכול לעשות את צרכיו אל מול קהל לא משנה מה, הופך לבן ערובה במהלך המהומות בעונה החמשית.
* ריידר בלייק (ניק דילנברג) (עונות 4-7): סוהר חדש בכלא ליצ'פילד, חייל מארינס לשעבר, הופך לבן ערובה במהלך המהומות בעונה החמישית, הוא נוצרי קתולי. בעונה השישית הופך לסוהר בכלא השמור.
*ריק הופפר (האנטר אמרי) (עונות 5-7): רב הסוהרים בכלא השמור, המופיע לראשונה בעונה החמישית בתור אחראי האבטחה מחוץ לליצ'פלד בתחילת המהומות, ובעונה השישית והשביעית הוא ושאר הסוהרים בכלא המתעללים באסירות, מהמרים עליהן בנושאים שונים כגון: קרבות, יחסי מין, ריבים, עסקאות, ואפילו מצבים רגשיים, מראה רגשות חיבה לאלאידה שמכנה אותו קרוקי.
*ג'. אלוורז (ניקולאס וובר) (עונות 6-7): סוהר בכלא השמור, אחראי ההימורים על האסירות עד להגעתו של לוסצ'ק לכלא השמור.
*גרג הלמן (גרג ורוטסוס) (עונה 4, הופעת אורח, עונות 6-7): סוהר בכלא השמור, הסוהר הכי אכזרי שם שמתעלל באסירות ללא סוף, הוא בעצם מבריח סמים אל תוך הכלא ומעביר לאחריות השונות דאדי של ברברה ובאדיסון של קרול.
*דנילו סטפנוויץ (ג'וש סגארה) (עונות 6-7): סוהר בכלא השמור, הוא חלק מהמהמרים על האסירות, יש לו מעין גג חוזר כזה שבו הוא אחראי על החיטוב של עצמו.
* וירג'יניה קופלנד (שאוונה האמיץ') עונות 6-7): סוהרת בכלא השמור, היא חלק מהמהמרים על האסירות, מדוכאת ומדוכדכת רוב הזמן.
* ג'ארוד יונג (בראנדן וולינגטון) (עונות 6-7): סוהר בכלא השמור, בדרך כלל עושה את התפקידים הכי גרועים, הוא מקודם בתחילת עונה 6 לסוהר במתקן ולוסצ'ק מחליף אותו בתור אחראי הפעילויות בכלא.
* קרלוס ליטבק (אדם לינדו) (עונה 7): סוהר במתקן של האסירות המהגרות הלא חוקיות, אדם בלתי נסבל ושנוא במיוחד, נוהג לעטות את משקפיי השמש שלו מאחורי הראש.

=== דמויות מחוץ לכלא ===
* לארי בלום (ג'ייסון ביגס) (עונות 1–2, אורח בעונה 5 ו-7): בן זוגה של פייפר, ולאחר מכן ארוסה. לארי הוא סופר עצמאי ממשפחה יהודית שמנסה לטפס במעלה הסולם העיתונאי. הוא מגלה שפייפר צריכה להיכנס לכלא בעקבות פשעים שביצעה בעבר, אך הוא מאמין שמערכת היחסים שלהם יכולה לשרוד ולהצליח בזמן שהותה בכלא. לאחר שפייפר בגדה בו עם אלכס, נפרד ממנה כדי להיות עם פולי, חברתה הטובה של פייפר. דמותו שבה להופעת אורח קצרה בעונה החמישית במסגרת פלאשבק, ומופיע במספר פרקים בעונה השביעית.
* פולי הארפר (מריה דיזיה) (עונות 1–2, אורחת בעונה 7): החברה הטובה ביותר של פייפר. ביחד מנהלות את המותג שלהן פופי, עסק של סבונים תוצרת בית. נשואה לפיט ובעונה ראשונה נושאת את בנו ובשנייה יולדת. בוגדת בפיט עם לארי ונפרדת ממנו כשלארי נפרד מפייפר כדי שיהיו יחד. שבה להופעת אורח בעונה 7.
* קרול צ'פמן (דבורה ראש) (אורחת בעונות 1-3, 5, 7): אימה של פייפר.
* קאל צ'פמן (מיכאל צ'רנוס) (עונות 1–4, 7, אורח בעונה 6): אחיה של פייפר. בחור ציני. בעונה השלישית עוזר לפייפר בעסק התחתונים שלה, בכך שמוכר אותם ברשת. בעונה השביעית, לאחר שחרורה מהכלא, פייפר עוברת להתגורר אצלו, ויש לו ילדה בשם גודפול מנרי אשתו.
* נרי פלדמן (טרייס צ'ימו) (עונות 1-3, 7): אשתו של קאל, וגיסתה של פייפר, היא פעילת איכות הסביבה, בעונה השלישית היא וקאל עוזרים לפייפר עם עסק התחתונים שלה, בעונה השביעית מתגלה כי לה ולקאל יש בת בשם גודפול.
* ביל צ'פמן (ביל הואג) (עונות 1-3, ועונה 7): אביה של פייפר צ'פמן. הוא מתכחש לעבודה שבתו בכלא, מתבייש בזה ואף נמנע מלבקר אותה בעקבות כך. בעונה השביעית, לאחר שהיא משתחררת מהכלא הוא מעסיק אותה בעבודתו ולאט לאט מתחיל להתרגל לעובדה שהבת שלו הייתה בכלא.
* וינסנט "ויני" מוצ'יו (ג'ון מאגארו) (אורח בעונות 3-7): בן זוגה של לורנה הפוגש אותה במהלך עונשה בכלא, בעונה הרביעית הוא ולורנה מתחתנים בכלא, ואף מקבלים זמן התייחדות ושם הוא מכניס אותה להריון שמתגלה לנו רק במהומות של עונה חמש.
* דיאבלו זוניגה (ג'וסה באזה) בעונה הראשונה ו(מיגל איזאגווירה) בעונות 4-7, (עונה 1 בתפקיד קמע, ואורח חוזר בעונות 4-7), בן זוגה של בלאנקה בעונה הראשונה מופיע במהלך ביקור בהופעת קמע, ומהעונה הרביעית מבקר את בלאנקה ללא סוף, לפני שהיא נכנסה לכלא הוא היה הגנן של האישה המבוגרת שבה בלאנקה טיפלה, בעונה השישית הוא ובלאנקה מנסים להיכנס להריון בכך שהוא מבריח את הזרע שלו לכלא.
* זלדה (אליסייה ויט) (עונה 7): מדריכת יוגה, לסבית שמנהלת קשר ידידותי עם פייפר לאחר שהן חוזרות מסדנת צייד שארגנה נרי.
* קריסטל ברסט (טניה רייט) (אורחת בעונות 1-4, 6): נשואה לברסט עוד כשהייתה גבר, ונשארה איתה. מגדלות יחד עם בנם היחיד, מייקל.
* מייקל ברסט (מייקל רייני) (אורח בעונות 1–3): בנה של סופיה. גדל עם שתי אמהות. הלשין על סופיה שביצעה הונאה בכרטיס אשראי וגרם לכליאתה בכלא. בעונה השלישית, נהפך לחבר של בני (הבן של מנדוזה), ומתחיל לקלל ולהסתבך.
* בנחמין מנדוזה (טיילר אלוורז) (אורח עונות 3-5, 7): בנה הבכור של גלוריה מנדוזה, ילד טוב שנקלע לתרבות רעה, הופך לחבר טוב של מייקל בנה של סופיה בורסט, בעונה החמישית מסופר שנקלע לקטטה ונדרש לניתוח שבו אימו לא יכלה להיות.
* חוליו מנדוזה (פרי מארטיג'נה) (אורח בעונות 2-3, 5, 7): בנה הקטן של גלוריה מנדוזה.
* סזאר (ברטו קולון) (אורח בעונות 1-3, 5, 7): בן זוגה של אלאידה, סוחר סמים שמגדל את ילדיה בביתו, ובעונה החמישית מראים שנעצר על ידי המשטרה וילדייה של אלאידה והבת של דאינארה עברו לרשויות.
* וסילי רזניקוב (אלכסנדר וורית') (אורח בעונות 2-3, ועונה 6): בנה של רד, שבעונה השנייה מבריח למענה דברים דרך פתח הביוב של המשתלה, ובעונות שלוש ושש נראה מבקר אותה עם שאר משפחתה בשיחת טלפון בהתאמה.
* דימיטרי "דימה" רזניקוב (גרגורי קורוסטישבסקי) (אורח בעונות 1, 3, 5): בעלה של רד הוא בעצם זה שמכניס אותה לצרות מלכתחילה בעונה הרביעית רד מתקשרת אליו ומתגרשת ממנו אך דמותו לא מופיעה בעונה זאת.
* ידריאל (איאן פאולואה) (אורח בעונות 2-5, 7): בן זוגה של מריה רואיז, ואביה של פפה התינוקת שלהם, למרות שהיא בכלא הוא מחכה לה.
* אלמר פנטאוזו (מייק קאבלון) (עונה 7): המורה של תעודות הבגרות המגיע לכלא ללמד את האסירות לקראת מבחן השלמת הבגרות שלהן, דאיה והכנופיה שלה מנסות להבריח דרכו הרואין, אך הוא מתפטר מתפקידו לפני שזה מתחיל.

==קישורים חיצוניים ==

* 

* 
ביקורות:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

קטגוריה:סדרות דרמה המשכיות
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:זוכי פרס גילדת שחקני המסך - סדרות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בניו יורק
קטגוריה:זוכי אמי בפריים טיים: תוכניות: ליהוק לקומדיה
קטגוריה:זוכי אמי בפריים טיים: תוכניות: עריכת קומדיה
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:טרנסג'נדר בטלוויזיה
קטגוריה:סדרות טלוויזיה המבוססות על ספרים
קטגוריה:ליונסגייט: סדרות טלוויזיה
קטגוריה:נשים בטלוויזיה
קטגוריה:סדרות עם עלילה לא ליניארית
קטגוריה:זוכות פרס גרייסי